cyanic-selkie/wikianc huggingface dataset:
Bahai-usko
Maailmankeskus ja neuvostot
Bahait valitsevat edustajansa vapailla vaaleilla, mutta siitä huolimatta järjestelmä on teokraattinen. Bahain maailmankeskus on uskonnon henkinen ja hallinnollinen keskus, ja se sijaitsee Israelin Haifassa. Keskuksessa on hallintojärjestelmän korkein taso, yhdeksänhenkinen Yleismaailmallinen oikeusneuvosto. Sen tehtävänä on pitää uskonto yhtenäisenä. Lisäksi jokaisessa maassa on henkiset neuvostot kansallisella ja paikallisella tasolla. Kahden viimeksi mainitun tason henkilöt valitaan vaaleilla, joihin voivat osallistua kaikki 21 vuotta täyttäneet bahait. Eri maiden kansalliset neuvostot kokoontuvat kerran viidessä vuodessa valitsemaan Yleismaailmallisen oikeusneuvoston jäsenet. Oikeusneuvoston jäseneksi ei hyväksytä naisia.
Temppelit
Bahai-temppelit ovat rukoukseen ja mietiskelyyn tarkoitettuja hiljentymispaikkoja. Ne eroavat perinteisistä kirkoista, temppeleistä, synagogista ja moskeijoista siten, että niiden sisustus on äärimmäisen pelkistetty eikä niissä pidetä saarnoja tai muita jumalanpalvelusmenoja. Bahai-temppelit ovat avoinna kaikkien uskontojen seuraajille. Niissä lausutaan pyhiä kirjoituksia ja rukouksia kaikista maailmanuskonnoista, ja tarkoitus on, että jokainen voi hiljaa mietiskellen nauttia henkisestä ilmapiiristä itselleen sopivalla tavalla. Temppelit on suunniteltu yksilöllisesti, mutta yhteistä kaikille on yhdeksän sisäänkäyntiä ja keskuskupoli. Tällä hetkellä bahai-uskolla on kahdeksan mannermaista temppeliä, jotka sijaitsevat Australiassa, Chilessa, Intiassa, Panamassa, Saksassa, Samoalla, Ugandassa ja Yhdysvalloissa.
Kanonisoidut kirjoitukset
Bahai-usko perustuu Babin, Baha’ullahin ja Abdulbaha’n kanonisiin teoksiin, joita tulkitsi ja selitti Shoghi Effendi. Tavallinen bahai-uskovainen saa johdatuksensa yhteisöltä ja kanonisoiduista teoksista, ja bahai-uskon alkuaikojen esoteerisuus ja spiritismi on hylätty. Effendin kuoleman jälkeen bahai-uskon tulkinnat on tehnyt Yleismaailmallinen oikeusneuvosto aikaisempien kirjoitusten pohjalta.
Levinneisyys
thumb|Intian [[New Delhissä sijaitseva Lootustemppeli houkuttelee noin 4 miljoonaa kävijää vuodessa.]] Bahai-uskolla on eri arvioiden mukaan 5–7 miljoonaa kannattajaa. Eniten bahaita on Intiassa, noin miljoona, ja toiseksi eniten Iranissa, noin 300 000–350 000. Yhdysvalloissa on vajaat 200 000 uskonharjoittajaa, joista etelävaltiossa asuvat ovat pääsääntöisesti afroamerikkalaisia. Bahai-usko kasvaa nopeimmin Etelä-Aasiassa ja Afrikassa. Alueittain bahaita on arvioitu olevan eniten Etelä-Aasiassa, yli kaksi miljoonaa. Itä-Afrikassa bahaita on yli miljoonan ja Euroopassa yli 100 000. ===Eniten bahaiuskovaisia suhteessa maan koko väestöön   ===
Vainot
Bahai-uskoa on vainottu sen perustamisesta saakka monissa islamilaisissa maissa, erityisesti Iranissa. Iranin arviolta 300 000–350 000 jäsenen bahai-yhdyskunta on maansa suurin uskonnollisista syistä vainottu vähemmistö. Uskonto kärsi alkuvuosinaan ankarista vainoista, mutta ne laantuivat vähitellen. Muutos huonompaan tapahtui jälleen vuonna 1979, kun Iranissa tehtiin islamilainen vallankumous. Tämän jälkeen satoja bahailaisia on kidutettu ja teloitettu sekä tuhansia vangittu. Iranin valtio ei tunnusta bahai-uskoa itsenäiseksi uskonnoksi juutalaisuuden ja kristinuskon tapaan.
Bahai-usko Suomessa
Bahai-usko tuli Suomeen eri lähteiden mukaan 1920-luvulla tai 1930-luvun lopulla amerikansuomalaisten mukana. Säännöllinen toiminta aloitettiin vuonna 1938, mutta ensimmäinen järjestö, Helsingin Bahai Seura ry, perustettiin vuonna 1952. Vielä tässä vaiheessa useimmat jäsenet eivät ajatelleet järjestöä erillisenä uskontona. 1960-luvun alussa perustettiin paikallishallinnot Tampereelle, Lahteen ja Turkuun, ja valtakunnallinen seura rekisteröitiin uskonnolliseksi yhdyskunnaksi vuonna 1963 nimellä Suomen Bahai-yhdyskunta. 1970-luvulla yhdyskunta aloitti aktiivisen lähetystyön muun muassa lentolehtisin ja musiikkiryhmien esityksillä, ja yhdyskunnan jäsenmäärä kaksinkertaistui vuosien 1972 ja 1973 aikana. Nykyisin yhdyskunnalla on 568 jäsentä (2010). Tunnettuja suomalaisia bahaita ovat vaatturi ja juontaja Arman Alizad, juontaja-toimittaja Aram Aflatuni sekä bahai-yhteisön tiedottaja, toimittaja Soheila Mikkonen.
Rurikinlinna
thumb|300px|Näkymä lännestä päin yli Olhavan. Keskellä Siversovin kanavan suu, vasemmalla Marian ilmestyksen kirkko. Rurikinlinna (myös Rurikin muinaislinna tai Rurikin mäkilinna,, ) oli viikinkiaikainen kaupunki ja kauppapaikka Venäjällä. Se sijaitsi 2 km Novgorodin nykyisen ja 2,5 km historiallisen keskustan eteläreunasta Ilmajärven suuntaan Olhavanjoen varrella. Rurikinlinna kuuluu Venäjän kulttuuriperintöluetteloon. Rurikinlinna on ollut myös satoja vuosia Novgorodin ruhtinaiden asuinpaikka.
Linnan perustivat vanhalla kauppapaikalle Skandinaviasta tulleet rusit eli varjagit. Ruseista on sanottu valtakunnan saaneen nimensä Rus ja myöhemmin Rossija. (Tästä on muitakin teorioita). Rurik liitettiin nimeen 1800-luvulla, kun eri taruja yhdistettiin ja muodostettiin nimi Rurikinlinna. Aiemmin paikan nimi oli yksinkertaisesti Gorodištše ("Vanha linnoitus).
Holmgård eli Rurikinlinna perustettiin strategiselle paikalle, Olhavan lähteelle, josta oli helppo tarkkailla liikennettä. Paikka oli kahden sivujoen välissä, noin 10 hehtaarin niemekkeellä, jonka maaperän yläosa oli hiekkaa ja alaosa savea. Olhavan puoleista rinnettä oli jyrkennetty. Pohjois- ja itäpuolella oli 4,5 metriä syvä, vallitettu oja. Eliitti asui kukkulan linnoitetussa osassa, joka oli noin 4 hehtaaria. Muu väki ja karjasuojat saivat 6 hehtaaria. Professori Jevgeni Nosovin arvion mukaan kukkulalla on asunut 300–400 henkeä. thumb|300px|Rurikinlinnan aluetta kuvattuna kaakosta päin. Kirkko (1342–43) on alueen kuudes kirkko.
Historia
Nestorin kronikan mukaan alueen slaavilaiset ja suomalais-ugrilaiset heimot lopettivat veron maksun varjageille ja perustivat itsehallinnon. Ajauduttuaan keskinäisiin sotiin he kuitenkin kutsuivat vuonna 862 hallitsijoikseen kolme varjagiveljestä Rurikin, Sineuksen ja Truvorin. Rurik ryhtyi hallitsemaan Novgorodia, Truvor Izborskia ja Sineus Belozerskia (Valkeajärvi, Vologdan alue). Varsin pian kaksi veljeksistä kuoli, ja jäljelle jäi Rurik koko Novgorodin hallitsijaksi.
Nestorin kronikka 1100-luvun lopulta mainitsee Novgorodin ensimmäisen kerran vuoden 859 yhteydessä, joskin todellisuudessa kaupunki on satakunta vuotta nuorempi. Viimeaikaisten arkeologisten tutkimusten mukaan Rurikinlinnan aluetta rakennettiin jo 700-luvulla. Rurikinlinna on vanha kaupunki, ja sen viereen perustettiin myöhemmin Uusikaupunki eli Novgorod. Ensimmäiset arkeologiset löydöt Novgorodista ovat aikaisintaan 930-luvulta. .
Nestorin kronikka kirjoitettiin 1100-luvun lopulla, minkä vuoksi osa tarinoista on hiukan epämääräisiä. Viimeaikaisten arkeologisten tutkimusten mukaan Rurik otti ensimmäiseksi asuinpaikakseen Laatokanlinnan (Aldeigjuborg, perustettu noin vuonna 753) tai Rurikinlinnan. Rurikinlinnaa ryhdyttiin puiden vuosirengasajoitusten mukaan rakentamaan 820-luvulla. Viimeiset puurakennelmat ovat vuodelta 947. Kukkula oli stragisesti erittäin hyvällä paikalla Olhavanjoen rannalla. Puolustusrakennelmien tekeminen oli helpompaa, kun ympärillä oli kolmella suunnalla vettä. Kukkulalta oli hyvä seurata myös eri suuntiin kulkevaa jokiliikennettä: pohjoiseen Olhavanjokea pitkin Itämeren reitille, etelään Lovatjokea pitkin kohti Mustaamerta ja Konstantinopolia sekä itään Mustajokea pitkin kohti Volgaa ja Kaspianmeren reittiä.
Kukkulan asutuksella harjoitettiin käsityöammatteja ja ulkomaankauppaa. Merkittävä osa väestöstä oli Ruotsista tulleita viikinkejä, mutta he sulautuivat vähitellen muuhun väestöön. 900-luvun lopulla skandinaaviset esineet olivat lähes hävinneet.
Bysantin keisari Konstantinos VII kirjoitutti muistiin 950-luvulla, miten rusien veneet pohjoisista kaupungeista saapuivat joka vuosi kevätkesällä Kiovaan. Kiovalaiset olivat koonneet huomattavia määriä erilaista kauppatavaraa, kuten turkiksia, vietäväksi Konstantinopoliin.
Hólmgarðr
thumb|300px|Gardariki Gardarikiin liittyvien saagojen mukaan Rurikinlinnan alkuperäinen nimi muinaisskandinaavin kielellä Hólmgarðr. Se on nykyruotsalaistetussa muodossaan Holmgård. Hólmgarðr muinaisskandinaavin kielellä on tarkoittanut useiden tutkijoiden mukaan "Kaupunkia saarella". Rurikinlinna sijaitsee kukkulalla, jota joet (Olhavanjoki, Pieni Olhavanjoki ja Mustajoki) ovat kolmelta suunnalta suojanneet. Ympäristö oli Ilmajärven tasankoa, jolla 7–8 metrin korkuinen kukkula oli ikään kuin saari tasangolla.
Riimukirjoituksissa Hólmgarðr mainitaan kolme kertaa. Muissa muinaisskandinaavisissa lähteissä kuten skaldirunoissa se mainitaan yli sata kertaa.
Saagoissa mainittiin: "Gardojen kuninkaan hallintopaikka on Holmgardarborg, joka nyt on nimeltään Nogardar (Í Hólmgarðaborg er mest atsetr Garðakonungs). Hólmgarðr mainitaan jatkuvasti Gardarikin pääkaupunkina tai siellä on "Gardojen kuninkaan pääpöytä". Sinne lähetettiin myös vieraiden valtakuntien edustajat tapaamaan hallitsijoita: Valdamar (Vladimir Suuri), Jaritsleiv (Jaroslav Viisas), Harald (Mstislav I Suuri) tai Aleksandr (Aleksanteri Nevski). Paikalliset hallitsijat käyttivät myös itsestään arvonimiä: Holmgardin kuningas, Kuningas Holmgardista tai Kuningas Holmgardissa (tai ruhtinas).
Holmgardin tärkeydestä kertoo myös se, että viikingit nimittivät sitä ainoana muinais-Venäjän 12 kaupungista myös nimellä "kaupbær" eli kauppakaupunki. Vastaava arvonimi oli Norjassa kolmella kaupungilla: Oslo, Nidaros (nykyinen Trondheim) ja Tunsberg. Jotkin lähteet kertovat, että Holmgardissa oli myös Pyhän Olavin kirkko. Lähes kaikki Gardarikiin liittyvät tapahtumat mainitsevat Holmgardin, joka oli usein varjagien pakopaikka tai jossa mentiin ruhtinaan palvelukseen palkkasotureiksi. Siellä asui myös jonkin aikaa neljä norjalaista kuningasta: Olav Tryggvason, Olav Kyrre, Maunu Haraldinpoika ja Maunu Paljassääri. .
Novgorod
thumb|300px|Viikinkien retket Novgorodin varhaisimmat kulttuurikerrostumat ovat noin vuosilta 930–950. 1000-luvun alussa ruhtinas Jaroslav Viisas muutti linnoituksesta vajaa 3 km pohjoisemmaksi. Uusi Jaroslavin hovi oli lähellä markkinapaikkaa, joka on yhä Novgorodin keskustassa. Vanha asutusalue, joka oli kaupan ja hallinnon keskus, hiljeni ja sai nimen Gorodishtshe (Vanha linnoitus). Professori Jevgeni Nosovin ja tohtori Tatjana Dzaksonin mielestä muinaiset kronikoitsijat eivät erehtyneet yhdistäessään 800-luvun Rurikin ja kumppanit Novgorodiin (Uusi linnoitus). He tarkoittivat kirjoitusaikansa Novgorodia, johon he liittivät nimen Rurikinlinna. Se on lähellä uutta paikkaa samoin kuin Jaroslavin hovi on lähellä vielä uudempaa hallintopaikkaa Olhavan vastarannalla.
Vuoden 1136 kapinassa Novgorodin asukkaat karkottivat ruhtinaansa. Ruhtinas Vsevolod siirtyi asumaan Rurikinlinnan alueelle. Puulinna oli kadonnut. Tilalla oli ruhtinaallinen asunto.
Arkeologisia tutkimuksia
thumbnail|300px|Kiovan Venäjän valtakunta Vladimir Suuren ja Annan aikana noin vuonna 1000 (vaaleanvihreä alue). Kun Novgorodia ei vielä ollut olemassa, ruseilla oli jo tärkeä kauppapaikka ja pääkaupunki Olhavan yläjuoksulla, Holmgård eli Rurikinlinna. Kaivauksia alueella ovat tehneet mm. N. I. Poljanski (1901) ja N. K. Rerih, A. V. Artsihovski, S. N. Orlov (1928, 1935 ja 1965). Niiden perusteella ajoitettiin 3 kulttuurikerrosta: 3000–2000 eaa., 1000 eaa. ja vuodesta 850 jaa. alkava. Vuodesta 1975 lähtien on Venäjän tiedeakatemian johtamissa kaivauksissa löytynyt Ilmajärven sloveenien rakentama puumuuri 700–800-luvuilta sekä skandinaavisoturien varusteita 800–1000-luvuilta.
Rurikinlinnan kaivauksissa on löytynyt paljon viikinkiesineitä: naisten kupurasolkia ja rintakoruja, kultti- ja taikaesineitä, kuten pari riimukirjaimin koristeltua amulettia ja useita Thorin vasara -aiheisia amuletteja. Skandinaavisia miesten vaatteiden koruja on löytynyt paljon. Slaavilaisuudesta kertovat paikallinen keramiikka, hirsitalot sekä asuinpaikan linnoittaminen. Suomalais-ugrilaista esineistöä ovat kammat, tulusrauta ja pari solkilöytöä. Artefaktien määrä, monipuolisuus ja laatu kertovat Rusin viikinkikulttuurista. Siellä asui kokonaisia perheitä, joilla oli korkea asema. Suurimmalla osalla löydöistä on yhtäläisyyksiä Birkan löytöjen kanssa, joten heidän kulttuurinsa oli ruotsalaisten kulttuuria.
Kauppapaikasta on löytynyt 12 rahakätköä itämaisia dirheemejä: 800-luvulta 5 kätköä ja 900-luvulta 6 kätköä. Yhden iästä ei ole tietoa. Yksi bysanttilainen pronssikolikko on keisari Theofiloksen ajalta (829–842).
1800-luvun alussa valmistunut Siversovin kanava halkaisee arkeologisen alueen eteläosan. Toisessa maailmansodassa alueen halkaisi puna-armeijan rintamalinja kahden ja puolen vuoden ajan. Eroosion vuoksi kanava on nykyään noin 100 metriä leveä. Se on osa Vyšni Volotšokin vesitietä, joka rakennettiin 1700-luvulla varjagien vanhalle Volgan reitille. Siversovin kanavan rannalta löytyi vuosien 1997–2000 kaivauksissa 758 esinettä 1000–1100-luvuilta. Mielenkiintoisimpia olivat käärmeriipus, vyönsolkien kivivalumuotti, kiviristi ja luukammat. Lisäksi löytyi Novgorodin pormestarin (posadnika) ja monien ruhtinaiden lyijysinettejä.
Linnoituksen kukoistusaika oli 900-luvulla, minkä jälkeen alkoi rappeutuminen. Kerroskuvausten mukaan linna oli kadonnut 1100-luvun alussa. Paikalle rakennettiin 1100–1200-luvulla kivikirkko, ruhtinaallinen asunto ja muita rakennuksia. Oja täytettiin ja suojavalli tasoitettiin osittain. Arkeologissa kaivauksissa ei ollut löytynyt vuoteen 2019 mennessä todisteita 900-luvun linnoituksesta. Sitten, elokuussa 2021, Novgorodin valtionmuseo ilmoitti, että Rurikin muinaiselta asutukselta oli löytynyt 12-metrisistä tammihirsistä 800-luvulla tehdyn puulinnan perustus.
Lähteet
58.49361°N, 31.29778°W
Lukuma
pienoiskuva|oikea|250px|Lukuman hedelmiä
Lukuma (Pouteria lucuma) on poutapuihin (Pouteria) kuuluva laji. Laji on kotoisin Andien laaksoista ja sitä viljellään Perussa ja Ecuadorissa. Hedelmää markkinoidaan superruokana.
Ulkonäkö ja koko
Lukuma on ainavihanta, 8–15 metriä korkeaksi kasvava puulaji, jolla on tiivis latvus. Lajilla on pitkä juveniilivaihe, joka kestää noin 15 vuotta. Hedelmät ovat 7,5–10 cm kokoisia ja kypsinä vihertävänkeltaisia. Niiden muoto vaihtelee munamaisesta soikeaan ja niissä on painunut tai nipukallinen kärki. Hedelmän malto on kuivaa sekä väriltään keltaisenoranssia ja siinä on makea kurpitsamainen aromi. Hedelmän sisällä on yhdestä viiteen siementä, tavallisesti kaksi.
Elinympäristö ja levinneisyys
Lukuma on kotoisin Ecuadorin, Perun ja Chilen vuoristojen kuivilta alueilta, joiden ilmasto-olosuhteet vastaavat temperaattisten alueiden ilmastoa. Niinpä lukuma ei siis ole trooppinen puulaji. Kasvatettuna lukuma kasvaa muun muassa Meksikossa ja Havaijilla, joskaan ei ole siellä kovin suosittu. Lukumapuut ovat hyvin herkkiä pakkasille.
Käyttö
Lukuman tavallisimpia viljelylajikkeita ovat 'Seda' ja 'Palo'. Maailman suurimmat lukuman tuottajamaat ovat Peru ja Chile, joista Perussa tuotetaan noin 88% ja Chilessä 12%, mutta tuotanto Chilessä on kuitenkin kasvamassa. Vuonna 2010 74% Perussa tuotetusta lukumasadosta vietiin Chileen. Tavallisesti lukuman hedelmät kuljetetaan kuitenkin kuivattuna tai pakastettuna massana, sillä muuten hedelmien pehmeä hedelmäliha vaurioituisi helposti kuljetuksissa.
Lukuman hedelmiä voi syödä raakana, vaikka raa'assa hedelmässä onkin erikoinen jälkimaku. Lukumaa käytetään etenkin jäätelön, mutta myös muun muassa jogurtin maustamiseen. Lisäksi sitä voidaan käyttää muihinkin jälkiruokiin ja leivonnaisiin, esimerkiksi keksien täytteisiin. Lukumalla maustettu jäätelö on Perussa hyvin suosittua. Lukuma onkin terveellinen ja luontainen vaihtoehto keinotekoisille makeutusaineille.
Lukuman hedelmä sisältää erilaisia vitamiineja ja kivennäisaineita sekä kuituja, jotka ovat suurimmaksi osaksi liukenemattomassa muodossa. Hedelmässä on korkeita pitoisuuksia β-karoteenia, niasiinia ja rautaa. Hedelmissä olevia sokereita ovat määrienmukaisessa suuruusjärjestyksessä glukoosi (8,4 g), fruktoosi (4,7 g) ja sakkaroosi (1,7 g).
Claes Cedercreutz
Claes Henrik Laurentius Cedercreutz (1. huhtikuuta 1917 Helsinki – 2. heinäkuuta 1991 Hamina ) oli suomalainen lääkäri, hypnoosin asiantuntija, sirkusharrastaja, kirjailija, runoilija, säveltäjä ja sanoittaja.
Cedercreutzin vanhemmat olivat vapaaherra, insinööri Edvard Emil Fredrik Cedercreutz ja Marta Lilian Rosenbröijer. Hänen puolisonsa vuodesta 1940 oli Marga Rita Bjurström. Cedercreutz tuli ylioppilaaksi 1935 ja valmistui lääketieteen lisensiaatiksi 1945. Lääketieteen ja kirurgian tohtoriksi hän väitteli 1952 erikoistuttuaan kirurgiksi 1950. Cedercreutz toimi Haminan kaupunginsairaalan ylilääkärinä 1955-1966 ja vastaavana ylilääkärinä vuodesta 1966 vuoteen 1980, jolloin hän jäi eläkkeelle. Cedercreutz oli paitsi kirurgi, myös hypnoosin tutkija, käyttäjä ja kouluttaja. Vielä eläkkeellä ollessaan hän toimi hypnologian dosenttina Tampereen yliopistossa, vuonna 1980 ilmestyi hänen laatimansa teos Parantava hypnoosi.
Haminan kaupunginsairaalan edessä oleva katu nimettiin 1977 Cedercreutzin kunniaksi Reutsinkaduksi.
Cedercreutz julkaisi lääketieteellisten kirjoitusten lisäksi runoja, romaaneja ja näytelmiä, sävelsi ja sanoitti musiikkia sekä perusti Haminan Teinisirkuksen, josta hän ohjasi ensimmäiset vuodet.
Kettil Cedercreutz on Claes Cedercreutzin poika.
Isohaara (täsmennyssivu)
Isohaara voi tarkoittaa:
Jorma Kurjenmäki
Jorma Kurjenmäki (s. 26. lokakuuta 1948 Janakkala) on suomalainen entinen jääkiekkoilija sekä jääkiekkovalmentaja.
Pelaajaura
Kurjenmäki on Tervakosken Padon kasvatti. Hän pelasi joukkueessa Perussarjaa vuosina 1967–1969. Kaudeksi 1971–1972 Kurjenmäki siirtyi edustamaan Suomen toiseksi korkeimmalla sarjatasolla pelannutta Jyväskylän Palloilijoiden joukkuetta. Neljän JyPissä pelaamansa kauden aikana Kurjenmäki pelasi yhteensä 91 ottelua tehden tehot 42+30=72. Lisäksi hänelle kertyi 97 jäähyminuuttia.
Valmennusura
Kurjenmäen valmennusura alkoi Jyväskylän Palloilijoissa, joissa hän toimi kaudella 1974–1975 pelaajavalmentajana. Tämän jälkeen seuraavan kerran hän valmensi pääsarjatasolla pelannutta Tapparaa kaudella 1984–1985. Kurjenmäki aloitti kauden apuvalmentajana, mutta korvasi Esko Niemen kesken kauden päävalmentajan paikalla.
Vuosina 1990–1992 Kurjenmäki toimi toisen tamperelaisseuran, Ilveksen, apuvalmentajana. Ilveksen jälkeen hän toimi alle 18-vuotiaiden sekä alle 17-vuotiaiden maajoukkueiden valmentajana, kunnes siirtyi vuonna 1996 aikuisten maajoukkueeseen. Kurjenmäki toimi Suomen maajoukkueen apuvalmentajana vuodet 1996–2002.
Kuten haluatte (televisiosarja)
Kuten haluatte oli vuosina 1966–1970 esitetty suomalainen television sketsisarja, jonka käsikirjoitti ja ohjasi Aarne Tarkas. Sarjan tuotti Mainos-TV ja tuottajana toimi Paavo Einiö. Sarjaan kuului kaikkiaan 39 tunnin mittaista jaksoa, ja se oli Tarkaksen uran pisin televisiosarja. Sisältö muodostui pitkistä sketseistä ja lauluesityksistä. Sarjan vakituisia näyttelijöitä olivat Jarno Hiilloskorpi, Leo Jokela, Brita Koivunen, Pirkko Mannola ja Esko Salminen. Vierailevina esiintyjinä nähtiin muun muassa Marja Korhonen, Matti Ranin, Ismo Kallio ja Helge Herala. Sarjasta on säilynyt MTV:n arkistossa seitsemän jaksoa.
Sergei Kiškin
Sergei Timofejevitš Kiškin (17. (30.) toukokuuta 1906 Lugansk – 3. toukokuuta 2002) oli venäläis-neuvostoliittolainen fyysikko ja akateemikko. Hän oli erikoistunut metallifysiikkaan. Hän tutki erityisesti metallien lujuuskestävyyttä. Hän valmistui Moskoven Teknillisestä korkeakoulusta 1931. Sittemmin hän keskittyi hyökkäysvaunujen ja lentomateriaalien tutkimiseen. Hänet nimitettiin Moskovan ilmailuakatemian professoriksi 1943. Hän osallistui muun muassa Iljushin Il-2:n suihkuturbiinin kehittämiseen. Hänelle myönnettiin lukuisia korkeita arvomerkkejä kuten Leninin kunniamerkki vuonna 1984.
HMS Sjöbjörnen (Sbj, 1938)
HMS Sjöbjörnen (runkonumerot Sb ja Sbj) oli Ruotsin laivaston Sjölejonet-luokan sukellusvene.
Valmistus
Alus tilattiin Malmöstä Kockums Mekaniska Verkstads AB:lta, missä köli laskettiin 1936. Se laskettiin vesille 15. tammikuuta 1938 ja liitettiin laivastoon 18. maaliskuuta 1939.
Palvelus
Alus poistettiin palveluksesta 1. tammikuuta 1964 ja myytiin 1967 Ystadiin romutettavaksi.
Ratsastus kesäolympialaisissa 1920
85px|right|Ratsastus
Vuoden 1920 kesäolympialaisten ratsastus järjestettiin 6. – 12. syyskuuta 1920 Antwerpissä, Belgiassa. Tämä oli kolmas kerta kun laji oli mukana olympialaisten ohjelmassa. Mukana oli 89 osanottajaa kahdeksasta eri maasta. Tapahtumia oli seitsemän.
Carlo Janka
Carlo Janka (s. 15. lokakuuta 1986 Obersaxen, Graubünden, Sveitsi) on sveitsiläinen alppihiihtäjä. Hän on olympiavoittaja, maailmanmestari ja maailmancupin kokonaiskilpailun voittaja.
Lempinimellä Jäämies tunnettu Janka joutui lopettamaan uransa terveyssyistä. Alppihiihdon maailmancupissa 2022 Wengenin syöksykilpailussa hän kilpaili kauden ainoan ja uransa viimeisen kerran. Hänelle tehtiin sydänleikkaus vuonna 2011, ja sen jälkeen hän ei ollut entisensä.
Arvokilpailut
Janka saavutti junioreiden MM-kilpailuissa pronssia suurpujottelussa Quebecissä 2006. Aikuisten arvokilpailuissa hän teki ensiesiintymisensä Val d’Isèren MM-kisoissa 2009, jossa hän voitti kultaa suurpujottelussa ja pronssia syöksyssä sekä sijoittui supersuurpujottelussa yhdeksänneksi. Vancouverin olympialaisissa 2010 hän voitti kultaa suurpujottelussa, oli alppiyhdistetyssä neljäs, supersuurpujottelussa kahdeksas ja syöksylaskussa yhdestoista. Garmisch-Partenkirchenin MM-kilpailuissa 2011 hän sijoittui sekä supersuurpujottelussa että suurpujottelussa seitsemänneksi. Schladmingissa 2013 hän oli superalppiyhdistetyssä kahdeksas. Sotšin olympialaisissa 2014 hän sijoittui syöksylaskussa kuudenneksi, superalppiyhdistetyssä kahdeksanneksi ja suurpujottelussa 13:nneksi. Vailin / Beaver Creekin MM-kilpailuissa 2015 hän oli superalppiyhdisteyssä kuudes, syöksylaskussa yhdeksäs, suurpujottelussa yhdestoista ja supersuurpujottelussa kahdestoista. Sankt Moritzin MM-kilpailuissa 2017 hän sijoittui alppiyhdistetyssä seitsemänneksi ja supersuurpujottelussa kahdeksanneksi. Pyeongchangin olympialaisissa 2018 hän oli alppiyhdistetyssä viidestoista. Cortina d'Ampezzon MM-kilpailuissa 2021 hän sijoittui syöksylaskussa yhdeksänneksi.
Maailmancup
Janka sijoittui maailmancupissa ensimmäisen kerran kymmenen parhaan joukkoon oltuaan kahdeksas Val d’Isèren superyhdistetyn kilpailussa kaudella 2007–2008. Ensimmäisen palkintokorokepaikkansa hän sai oltuaan toinen Lake Louisen syöksylaskukilpailussa marraskuussa 2008. Ensimmäisen voittonsa hän saavutti Val d’Isèren suurpujottelussa 13. joulukuuta 2008. Hän voitti samalla kaudella myös yhdistetyn kilpailun Wengenissä ja oli kolmas Sestrieren yhdistetyssä. Lisäksi hän voitti alppiyhdistetyn maailmancupin ja sijoittui maailmancupin kokonaiskilpailussa seitsemänneksi.
Kaudella 2009–2010 Janka oli kolmas Söldenin suurpujottelussa sekä Lake Louisen syöksyssä. Beaver Creekissä hän voitti superyhdistetyn, syöksyn sekä suurpujottelun. Val Gardenassa hän oli toinen supersuurpujottelussa. Wengenissä hän voitti syöksyn ja oli toinen superyhdistetyssä. Garmisch-Partenkirchenin finaaleissa Janka voitti syöksyn ja suurpujottelun. Maailmancupin kokonaiskilpailun voiton Janka varmisti kauden toiseksi viimeisessä kilpailussa. Alppiyhdistetyn, syöksylaskun ja suurpujottelun maailmancupeissa hän sijoittui toiseksi.
Kaudella 2012–2013 Janka oli kolmas Wengenin superalppiyhdistetyssä. Kaudella 2014–2015 hän voitti Wengenin superyhdistetyn ja oli syöksylaskussa kolmas. Hän voitti alppiyhdistetyn maailmancupin kaudella 2014–2015. Maailmancupin kokonaiskilpailussa hän oli kymmenes. Kaudella 2015–2016 hän sijoittui Kitzbühelin syöksylaskussa kolmanneksi ja voitti Jeongseonin supersuurpujottelun. Maailmancupin kokonaiskilpailussa hän oli yhdeksäs.
Janka sijoittui kaudella 2016–2017 toiseksi Alta Badian parisuurpujottelussa ja kolmanneksi Aspenin syöksylaskussa. Kaudella 2019–2020 hän oli kolmas Lake Louisen ja Kvitfjellin syöksylaskussa.
Mangaanioksidi
Mangaanioksidi eli mangaani(II)oksidi tai mangaanimonoksidi (MnO) on mangaani- ja oksidi-ionien muodostama epäorgaaninen ioniyhdiste. Yhdistettä käytetään muiden mangaaniyhdisteiden sekä lasin ja keramiikan valmistuksessa, lannoitteena, lisäravinteena sekä katalyyttinä. Luonnossa mangaanioksidia esiintyy manganosiittimineraalina.
Ominaisuudet
Huoneenlämpötilassa mangaanioksidi on vihreää tai harmahtavaa kiteistä ainetta. Yhdisteen alkeiskoppi on kuutiollinen. Aine ei liukene veteen, mutta liukenee helposti laimeisiinkin happoliuoksiin. Mangaanioksidi hapettuu ilman hapen vaikutuksesta ensin mangaani(II,III)oksidiksi ja lopulta mangaani(III)oksidiksi. Hapettumisnopeus on riippuvainen mangaanioksidin partikkelikoosta.
Valmistus ja käyttö
Mangaanioksidia voidaan valmistaa kuumentamalla mangaanikarbonaattia tai mangaaniasetaattia hapettomissa olosuhteissa tai pelkistämällä mangaanidioksidia hiilen, hiilimonoksidin, maakaasun tai vedyn avulla. Tyypillisesti pelkistys suoritetaan 400–800 °C:n lämpötilassa.
Mangaanioksidia käytetään lannoitteissa, koska kasvit kykenevät absorboimaan sitä maasta. Lisäksi sitä lisätään eläinten rehuun. Yhdistettä käytetään myös muiden mangaaniyhdisteiden kuten mangaani(II)kloridin ja mangaanisulfaatin valmistukseen ja lasin ja keramiikan värjäykseen ja sähkötekniikan erikoissovelluksiin tarvittavien lasien ja keraamisten komponenttien valmistamiseen. Mangaanioksidia voidaan käyttää myös katalyyttinä.
Steven Seagal: Amerikan seriffi
Steven Seagal: Amerikan seriffi on yhdysvaltalainen tosi-tv sarja, joka seuraa Steven Seagalin työskentelyä apulaisseriffinä Jefferson Parishissa, Louisianassa. Sarjaa esitettiin Yhdysvalloissa A&E Network -kanavalla joulukuusta 2009 helmikuuhun 2010 saakka. Sen avausjakso teki kyseisen kanavan avausjakson katsojaennätyksen keräämällä 3,4 miljoonaa katsojaa. Sarjan ilmoitettiin palaavan takaisin tammikuussa 2012 kolmannella tuotantokaudella, mutta tuotantokauden kuvaukset joutuivat todistusaineistoksi aiheettoman pidätyksen vuoksi. Jesus Lloveraa epäiltiin kasvattavan kanoja kukkotappeluja varten, jonka hän kuitenkin kiisti ja haastoi Seagalin oikeuteen.
Suomessa sarjan ensimmäinen jakso esitettiin 22. toukokuuta 2010 MTV3:lla.
Marie Hrachová
Marie Hrachová (s. 12. marraskuuta 1963 Ostrava) on Tšekkoslovakiaa edustanut, 1980-luvulla ja 1990-luvun alussa menestynyt pöytätennispelaaja. Hän saavutti sekanelinpelissä MM-hopeaa ja Euroopan-mestaruuden. Kaksinpelissä hän saavutti kahdesti EM-pronssia ja ylsi eurooppalaisittain harvinaisesti olympialaisissa välieriin Soulin olympialaisissa 1988. Hän osallistui toisen kerran olympialaisiin Barcelonassa 1992. Hrachová voitti Euroopan TOP 12 -turnauksen vuonna 1984.
MM-mitalit
Lähde:
Anna Suurnäkki
Anna Siirtola (o.s. Suurnäkki, s. 10. tammikuuta 1967) on suomalainen yleisurheilija, jonka päämatka oli 400 metrin aitajuoksu. Hän edusti Helsingin Kisa-Veikkoja ja häntä valmensi vuoteen 1988 Tero Selvinen ja siitä eteenpäin Tapio Laitinen.
Marie Hrachová
EM-mitalit
Lähde:
Anna Suurnäkki
Suurnäkki selviytyi välieriin Splitin 1990 EM-kilpailujen 400 metrin aitajuoksussa. Hän juoksi alkueräjuoksussa ennätyksensä 56,76. Hän edusti Suomea aikuisten maaotteluissa vuosina 1986–1991. Hänen ennätyksensä 400 metrin juoksussa oli 54,95.
Suurnäkki voitti Suomen mestaruuden 400 metrin aidoissa Helsingissä 1991 ja Jyväskylässä 1992. SM-hopeaa hän saavutti 1986, 1987, 1988, 1989 ja 1990. Lisäksi hän kuului 4 × 800 metrin viestin Suomen mestarijoukkueeseen 1989.
Anna Suurnäkin puoliso on 60 metrin aitajuoksun kaksinkertainen SM-hallimitalisti Timo Siirtola ja heidän tyttäristään Anni Siirtola on 60 metrin aitajuoksun sisäratojen Suomen-mestari ja EM-kisaedustaja.
Kuin elokuvissa
Kuin elokuvissa on Jari Sillanpään vuonna 2009 julkaistu albumi. Albumi on äänitetty Abbey Roadin studioilla Lontoossa 65-henkisen Philharmonia Orchestran kanssa. Albumi sisältää elokuvamusiikin klassikoita sekä suomeksi että alkuperäiskielillä laulettuna. Albumi saavutti parhaimmillaan Suomen virallisen listan Kolmannentoista sijan.
Sean Song
Sean Song on yhdysvaltalainen animaattori ja animaatio-ohjaaja, joka on saanut kolme Annie-ehdokkuutta ja yhden Daytime Emmy ehdokkuuden. Song aloitteli uraansa 1990-luvun lopulla taustojen sommittelijana, josta hän siirtyi ohjaamaan animaatiosarjoja ja tekemään storyboardeja televisiosarjoihin ja elokuviin.
Jääkiekon naisten maailmanranking
thumb|right|Eri maiden ranking-sijoitukset. Jääkiekon naisten maailmanranking, IIHF Women's World Ranking, on Kansainvälisen jääkiekkoliiton ylläpitämä ranking-lista maailman naisten jääkiekkomaajoukkueista.
Enoch Powell
thumb|Enoch Powell vuonna 1987.
John Enoch Powell (16. kesäkuuta 1912, Birmingham – 8. helmikuuta 1998 ) oli englantilainen poliitikko ja akateemikko. Hän oli maansa parlamentin alahuoneen jäsen vuosina 1950–1987 ja terveysministeri vuosina 1960–1963.
Powell palveli Britannian armeijassa toisessa maailmansodassa ja saavutti prikaatikenraalin arvon. Hänet nimitettiin 25-vuotiaana muinaiskreikan professoriksi Sydneyn yliopistoon.
Powell sai julkisuutta pidettyään vuonna 1968 huomiota herättäneen "Rivers of Blood" -puheen maahanmuuttoa vastaan.
BBC:n äänestys vuonna 2002 valitsi Enoch Powellin yhdeksi historian sadan suurimman brittiläisen joukkoon.
Powell myös arvosteli Ison-Britannian EU-jäsenyyttä.
Ukkonen (täsmennyssivu)
Ukkonen voi tarkoittaa:
Judit Magos
Judit Magos (19. helmikuuta 1951 Budapest – 18. lokakuuta 2018 ) oli unkarilainen, 1970-luvulla Euroopan huippupelaajiin kuulunut pöytätennispelaaja. Hän voitti kuusi Euroopan-mestaruutta, joista kaksinpelissä kaksi. Hänet valittiin vuoden naisurheilijaksi Unkarissa vuonna 1978.
EM-mitalit
Lähde:
Lars Arvid Nilsen
Lars Arvid Nilsen (s. 15. huhtikuuta 1965 Notodden) on norjalainen entinen kuulantyöntäjä.
Nilsenin uran paras saavutus on MM-hopea vuodelta 1991. Hän sijoittui kilpailussa alun perin kolmanneksi, mutta nousi pykälää ylemmäs alkuperäisen hopeamitalistin, toisen norjalaistyöntäjän Georg Andersenin, jäätyä kiinni dopingista.
Optima (täsmennyssivu)
Optima voi viitata seuraaviin:
Tuomas Tepora
Tuomas Tepora (s. 1978) on suomalainen historiantutkija, oppiarvoltaan filosofian tohtori. Hänen tutkimusalaansa ovat sodan- ja tunteiden kulttuurihistoria, nationalismi ja ryhmäsymbolit.
Tepora on Helsingin yliopiston dosentti ja työskentelee tutkijana Tampereen yliopistossa.
Teporan teos Sinun puolestas elää ja kuolla perustuu hänen väitöskirjaansa Lippu, uhri, kansakunta: ryhmäkokemukset ja -rajat Suomessa 1917–1945 (2011). Teos palkittiin vuoden 2011 tiedekirjana. Hänen talvisodan hengen muodostumista ja purkautumista tarkastellut teoksensa Sodan henki (2015) sai Lauri Jäntin säätiön kunniamaininnan vuonna 2016.
Samuli Apajalahti
Eino Lauri Samuli Apajalahti oli suomalainen ammattiyhdistysjohtaja ja kouluneuvos.
Samuli Apajalahden vanhemmat olivat Helsingin Kallion seurakunnan kirkkoherra Lauri Apajalahti ja tunnettuun sukuun kuulunut Eeva Tulenheimo. Apajalahti oli koulutukseltaan filosofian kandidaatti. Hän osallistui talvi- sekä jatkosotaan ja oli sotilasarvoltaan reservin kapteeni. Valmistuttuaan sotien jälkeen hän toimi opettajana sekä rehtorina. Hän oli Helsingissä sijainneen Tehtaanpuiston yhteiskoulun rehtori vuosina 1954–1977.
Apajalahti oli Oppikoulunopettajien Keskusliiton puheenjohtaja ja vuodesta 1968 alkaen Akavan varapuheenjohtaja. Hän vaikutti peruskoulujärjestelmän luomiseen ja oli mukana yhdistämässä opettajien edunvalvontajärjestöjä Opettajien ammattijärjestöksi. Apajalahti valittiin OAJ:n puheenjohtajaksi vuonna 1973. Hänet valittiin vuonna 1976 Akavan ensimmäiseksi päätoimiseksi puheenjohtajaksi, jossa tehtävässä hän toimi vuoteen 1982 saakka. Hänen puheenjohtajakausillaan Akavan jäsenmäärä kasvoi merkittävästi ja Akavasta tuli varteenotettava työmarkkinajärjestö.
Apajalahti osallistui keskikoulun ja lukion geometrian ja trigonometrian oppikirjojen tekemiseen.
Bromikloridi
Bromikloridi (BrCl) on bromin ja kloorin muodostama epäorgaaninen molekyyliyhdiste. Yhdistettä voidaan käyttää jätevesien käsittelyssä ja orgaanisen kemian synteeseissä.
Ominaisuudet, valmistus ja käyttö
Bromikloridi on punertavanruskeaa kaasua tai nestettä, joka alkaa osittain hajota bromiksi ja klooriksi jo alle huoneenlämpötilassa. Yhdiste liukenee veteen, mutta myös reagoi sen kanssa hydrolysoituen vetykloridiksi ja hypobromihapokkeeksi. Aine liukenee myös hiilidisulfidiin, dietyylieetteriin ja kloorattuihin hiilivetyihin. Bromikloridi on vahva hapetin ja halogenoiva yhdiste. Se ärsyttää hengityselimiä, ihoa ja silmiä ja on myrkyllistä.
Bromikloridia voidaan valmistaa säteilyttämällä bromin ja kloorin seosta ultraviolettivalolla. Laboratorio-oloissa käytettyjä menetelmiä ovat muun muassa natriumbromidin ja kloorin reaktio sekä vetykloridin ja N-bromibutaani-imidin tai N‐bromiasetamidin välinen reaktio.
Bromikloridia käytetään jätevesien desinfiointiin ja orgaanisen kemian synteeseissä bromaavana ja klooraavana reagenssina.
Achladókampos
Achladókampos (myös Ahladókambos) on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Αχλαδόκαμπου, Dimotikí Enótita Achladókampou) ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Kylän ja kunnallisyksikön väkiluku on 497 (vuonna 2011).
Fedi Vaivio
Fedi Lennart Vaivio (2. heinäkuuta 1927 Tampere – 27. helmikuuta 2021 ) oli suomalainen kansantaloustieteilijä. Vaivio väitteli taloustieteen tohtoriksi vuonna 1959. Hän toimi Helsingin Kauppakorkeakoulun kansantaloustieteen professorina 1963–1992, koulun vararehtorina 1987–1990, rehtorina vuosina 1990–1992 sekä kanslerina 1992–1995.
The Young OG Project
The Young OG Project on yhdysvaltalaisen rap-artisti Fabolouksen kuudes studioalbumi. Se julkaistiin 25. joulukuuta 2014.
Padva
Padvan kylärakenne on hajanainen ja asutus sijaitsee hajallaan pitkin niemimaata. Niemen kärki on nimeltään Skataudden. Aivan kärjessä sijaitsee uimaranta ja kahvila. Padvan rannat on monin paikoin hyödynnetty kesäasutukseen. Niemeä pitkin kulkee Padvantie, joka yhdistää niemimaan muuhun Bromarviin. Padvasta länteen avautuu merenselkä Klobbfjärden. Kylään kuuluu myös läheinen saari Padvaön.
Judit Csehák
Judit Csehák (s. 16. tammikuuta 1940 Szekszárd, Unkari) on unkarilainen poliitikko. Csehák kuului Magyar Szocialista Munkáspárt MSZMP ja Magyar Szocialista Párt MSZP puolueisiin. Hän oli varapääministeri vuodesta 1984 vuoteen 1987. Unkarin kansantasavallan hajottua hän oli yhä useita vuosia parlamentissa ja vuosina 2002–2003 hän terveys-, sosiaaliasian- ja perheministerinä.
John Tory
John Tory (s. 28. toukokuuta 1954 Toronto, Ontario) on kanadalainen poliitikko ja Toronton nykyinen pormestari. Hän suoritti B. A. -tutkinnon Toronton yliopistosta 1975 ja valmistui myöhemmin juristiksi Yorkin yliopiston Osgoode Hall Law Schoolista. Hän on ollut naimisissa Barbara Hackettin kanssa vuodesta 1978 ja heillä on neljä lasta.
Uransa alussa Tory työskenteli lakimiehenä isänsä johtamassa lakiasiaintoimistossa Torontossa ja yleni siellä johtavaksi osakkaaksi. 1980-luvulla hän toimi Ontarion parlamentissa pääministeri Bill Davisin avustajana ja hallituksen apulaissihteerinä. Vuoden 1993 liittovaltiovaaleissa hän osallistui Kanadan konservatiivipuolueen vaalikampanjaan, joka epäonnistui täysin Jean Chrétienin kasvohalvausta pilkkaavan televisiomainoksen vuoksi.
Työskenneltyään teleoperaattori Rogers Communicationsin ja Canadian Football Leaguen hallituksissa Tory pyrki Toronton pormestariksi 2003 mutta hävisi vaalit David Millerille. Hänet valittiin Ontarion edistyksellisen konservatiivipuolueen johtajaksi 2004. Puolueen hävittyä vuoden 2007 Ontarion parlamenttivaalit Ontarion liberaalipuolueelle Tory alkoi kuitenkin menettää suosiotaan ja jätti lopulta puoluejohtajan tehtävät maaliskuussa 2009. Hän työskenteli Newstalk 1010 ‑radiokanavan juontajana 2009–2014 ja Suur-Toronton alueella vaikuttavan Greater Toronto CivicAction Alliancen puheenjohtajana 2010–2014.
Tory valittiin Toronton 65. pormestariksi lokakuussa 2014 yli 40 prosentin ääniosuudella. Hän sai eniten ääniä kaupungin keskustan alueella, kun taas toiseksi tullut Doug Ford keräsi enemmän ääniä Etobicoken ja Scarboroughin esikaupunkialueilla. Hän on ilmoittanut päätavoitteekseen kehittää Toronton joukkoliikennettä jatkamalla metroa Scarboroughiin ja rakentamalla 53 kilometriä pitkän SmartTrack-lähijunaverkoston.
Tallinnan Pyhän Kanutin killan rakennus
Rakennus
Pyhän Kanutin killan rakennus on Pikk-kadun puolella kolmikerroksinen ja Pühavaimu-kadun puolella nelikerroksinen. Rakennuksen julkisivu sai nykyisen ilmeensä vuoden 1864 uudistustöiden yhteydessä. Uudistustyöstä ovat peräisin myös julkisivun seinää koristavat Martin Lutherin ja Pyhän Kanutin patsaat. Rakennuksen sisällä on kahden kerroksen läpi ulottuva suuri sali, jonka alkuperäinen sisustus on hävinnyt.
Melodi Grand Prix
Melodi Grand Prix (usein lyhennettynä MGP) on norjalainen vuosittain järjestettävä laulukilpailu, joka toimii maan karsintana Eurovision laulukilpailuun. Kilpailu on järjestetty vuodesta 1960 lähtien lähes aina Norjan ollessa mukana, ja se on jäänyt väliin vain vuosina 1970, 1991 sekä 2002.
Kilpailun järjestää Norjan yleisradioyhtiö NRK.
Konseptiltaan Melodi Grand Prix vastaa hyvin paljon naapurimaa Ruotsin karsintakilpailua Melodifestivalenia.
Barfleur-luokka
Barfleur-luokka oli Britannian kuninkaallisen laivaston neljän 90-tykkisen toisen luokan linjalaivan muodostama alusluokka.
Suunnittelu
Alusluokan suunnitteli Sir Thomas Slade ensimmäisen luokan linjalaivan HMS Royal Williamin pohjalta. Alusluokan aseistuksena oli alemmalla tykkikannella 28 kappaletta 32 naulan tykkiä. Keskikannella oli 30 kappaletta 18 naulan ja ylemmällä kannella saman verran 12 naulan tykkejä. Puolikannella ei ollut valmistuessa aseistusta, mutta vuoden 1790 paikkeilla aluksille asennettiin puolikannelle kahdeksan 12 naulan tykkiä. Etukannella oli kaksi 9 naulan tykkiä, jotka vuoden 1790 jälkeen korvattiin 12 naulan tykeillä.
Fluidi
Fluidi on yleisnimitys aineelle, jossa rakenneosaset voivat liikkua vapaasti toistensa suhteen. Fluideja ovat pääasiassa nesteet, kaasut ja plasmat.
Fluidi on faasien eli aineen olomuotojen osajoukko. Se on epäkiinteää ainetta, joka voi virrata ja muuttaa muotoaan paineen vaikutuksesta.
Fluideja tutkivia fysiikan osa-alueita ovat mm. reologia ja virtausdynamiikka.
Exsurge Domine
pienoiskuva|Exsurge Dominen nimiösivu Exsurge Domine on paavi Leo X:n asettama bulla, joka julkaistiin 15. kesäkuuta 1520 vastauksena Martti Lutherin opetuksiin, teeseihin ja niiden jälkeisiin kirjoituksiin, jotka asettuivat paavin näkemystä vastaan.
Urho Lauanne
Urho Johannes Lauanne (27. syyskuuta 1892 Helsinki – 23. syyskuuta 1975) oli suomalainen taidemaalari.
Lauanne opiskeli Suomen Taideyhdistyksen piirustuskoulussa 1912–1915 ja Helsingin yliopiston piirustussalissa 1914–1915 sekä Pariisissa Académie la Palettessa ja Académie de la Grande Chaumièressa 1926–1927. Hän osallistui Suomen Taiteilijain näyttelyihin vuosina 1914, 1915, 1916, 1918, 1925 ja 1930. Lauanne toimi myös piirtäjänä ja hän oli vt. piirustuksenopettajana oppikouluissa ja opettajana ABC-piirustuskoulussa vuodesta 1937 lähtien.
Shō Shōken
Shō Shōken (syntymänimi Umigami, tunnettu myös nimellä Haneji Wōji Chōshū 1617–1675) oli Ryūkyū-kuningaskunnan sessei, korkea virkamies sekä oppinut. Hän oli virassa kahden myöhemmän Shō-dynastian kuninkaan Shō Shitsun ja Shō Tein aikana vuodesta 1666 kuolemaansa 1675 asti. Hän edisti poliittisia uudistuksia luodakseen kuningaskuntaan vaurautta ja arvostusta Kiinan ja Japanin suuntaan. Hän oli myös ensimmäinen ryūkyūlainen historioitsija. Hän vastusti ylimystön leveätä elämäntapaa, jonka oli katsoi olevan syynä yleiseen köyhyyteen 1700-luvulla. Toisaalta han kirjoitti suotuisasti Satsuman provinssin daimiosta, joka piti saaria läänityksinään. Shō kannatti voimakkaasti kungfutselaisuutta, mutta työskenteli myös noro-uskoisten papittarien parissa suhtautuen hyväksyvästi vanhaan paikalliseen uskontoon.
Trill
Trill on rap-artisti Bun B:n ensimmäinen soolooalbumi, joka julkaistiin 13. syyskuuta 2005. Sanotaan, että Bun B julkaisi albumin pitääkseen UGK:n nimeä yllä Pimp C:n ollessa vankilassa. Albumi sijoittui Billboard 200 -listalla kuutossijalle myyden kultaa. Albumista ilmestyi Chopped and Screwed -versio 22. marraskuuta 2005.
Preeriatyyli
Preeriatyyli oli arkkitehtuurin tyylisuunta, joka vaikutti Yhdysvalloissa etenkin asuinrakennusten suunnittelussa 1800-luvun lopulta ensimmäisen maailmansodan alkuun. Tyyliin kuuluvat pitkät, matalat linjat ja tasakatot. Koristeita käytetään niukasti, mutta paikallisten luonnonmateriaalien käyttö on runsasta. Tyylisuunta kehittyi Chicagossa ja levisi sieltä erityisesti Yhdysvaltojen Keskilänteen. Sen tunnetuin edustaja on Louis Sullivan ja hänen oppilaansa Frank Lloyd Wright.
Puhdastyylinen esimerkki preeriatyylistä on Robie House Chicagossa.
Preeriatyylin taloissa on usein kookas takka keskeisellä paikalla. Arkkitehtuuri on avointa sekä sisällä että ulkona; sisäosat muodostuvat suurista yhtenäisistä tiloista.
Fahle Basilier
Johan Fahle Henrik Basilier (9. kesäkuuta 1880 Vaasa – 12. joulukuuta 1936) oli suomalainen taidemaalari.
Basilierin vanhemmat olivat kirjanpitäjä, liikemies Johan Fredrik Basilier (1848-1922) ja Eva Margareta Montin (s. 1859). Hän opiskeli Suomen Taideyhdistyksen piirustuskoulussa 1898. Basilier osallistui Suomen Taiteilijain näyttelyihin vuosina 1903–1905, 1915 ja 1928. Hänen töitään oli esillä Pariisissa 1908.
Oddworld
Oddworld on Oddworld Inhabitantsin kehittämä toimintaseikkailupelien sarja.
Paracelsaaret
thumb|300px|Paracelsaarten kartta 300px|right|thumb|Paracelsaarten sijainti merkittynä karttaan, Etelä-Kiinan meren pohjoisosassa. Paracelsaaret on pienten, matalien saarien ja luotojen muodostama saariryhmä Etelä-Kiinan meren pohjoisosassa. Saariryhmän korkein kohta (14 metriä merenpinnasta) sijaitsee Rockysaarella. Paracelsaarten ympäristössä on hyviä kalastusalueita sekä kaasu- ja öljyvarantoja. Paracelsaaret ovat osa Etelä-Kiinan meren saaria, joiden omistuksesta kiistellään.
Vietnamiksi Paracelsaaret kantavat nimeä Quần đảo Hoàng Sa ja nimen merkitys on ’keltaisen hiekan saaret’, sanoista hoàng ’pitkä’, sa ’hiekka’ ja quần đảo ’saaret, saaristo’. Kiinan kielellä saaret tunnetaan nimellä Xisha Qundao (西沙群岛, Xīshā Qúndǎo), merkityksenään ’läntiset hiekkasaaret’ mikä on muodostettu sanoista xī ’länsi’, shā ’hiekka’ ja qúndǎo ’saaret’. Englanniksi Paracel Islands tai Paracels. Suomeksi on käytetty myös muotoa Paracelit.
Ranskan Indokiina miehitti saaret 1932 ja perusti sääaseman Pattlensaarelle, ja sen ylläpitoa jatkoi maan seuraaja Vietnam. Kiina on miehittänyt saaria 19. tammikuuta 1974 lähtien, jolloin sen joukot valloittivat läntisiä saaria hallinnoineen Etelä-Vietnamin varuskunnan. Kiinalaiset ovat rakentaneet saariin kuuluvalle Woodysaarelle lentokentän ja sataman.
Kiinan Hainanin maakunnan alaisuuteen muodostaman Sanshan prefektuuritason kaupungin hallinto sijaitsee Woodysaarella, jota kiinaksi kutsutaan nimellä Yongxing. Kiinan väestönlaskennan (2010) mukaan Paracelsaarilla ja koko Sanshan "kaupungissa" asui pysyvästi yhteensä 444 henkeä. Lisäksi seudulla oli muita ihmisiä; Kiinan väestönlaskenta ei esimerkiksi kerro Kiinan kansanarmeijassa palvelevien alueellisesta sijoittumisesta.
Saaria ovat vaatineet itselleen sekä Taiwan että Vietnam ja saarten hallinta on kansainvälinen kiistakysymys.
Aiheesta muualla
16.5°N, 112°W
Zara Larsson
Zara Maria Larsson (s. 16. joulukuuta 1997 Solna, Ruotsi) on ruotsalainen laulaja. Hän nousi julkisuuteen voitettuaan TV4-kanavalla esitetyn Ruotsin Got Talent -ohjelman, Talangin, vuonna 2008. Finaalikappaleensa "My Heart Will Go On" hän julkaisi esikoissinglenään. Vuonna 2012 Larsson solmi levytyssopimuksen TEN Music Groupin kanssa ja julkaisi ensimmäisen EP:nsä, Introducing, tammikuussa 2013. Levyn single "Uncover" kohosi listaykköseksi Ruotsissa ja Norjassa, ja se menestyi hyvin myös muissa Euroopan maissa. Vuonna 2013 Larsson voitti kaksi Rockbjörnen-musiikkipalkintoa: Vuoden läpimurto ja Vuoden naispuolinen liveartisti. Samalla hänestä tuli nuorin kaksi Rockbjörnen-palkintoa voittanut artisti.
Toukokuussa 2014 Larsson julkaisi singlen "Carry You Home", joka nousi Ruotsin toplistalla kolmanneksi ja josta tuli hänen suurin hittinsä sitten "Uncoverin". Single sai samana vuonna Ruotsin Grammis-ehdokkuuden. Syyskuussa 2014 hän julkaisi singlen "Rooftop" ja pian sen jälkeen esikoisalbumin 1, joka menestyi myös Yhdysvalloissa. Toukokuussa 2015 Larsson konsertoi Gröna Lundissa, ja pian sen jälkeen ilmestyi single "Lush Life", joka oli valtava menestys. "Lush Life" oli Ruotsin soitetuin kappale kesällä 2015 ja on myynyt Ruotsissa neljästi platinaa, ja lisäksi Norjassa ja Tanskassa platinaa. Syyskuussa 2015 Larsson julkaisi kappaleen "Never Forget You" yhdessä brittilaulaja MNEK:n kanssa, josta tuli listaykkönen Ruotsissa ja top 5 -hitti Norjan, Tanskan, Saksan, Ison-Britannian ja Suomen listoilla. Marraskuussa 2016 Larsson julkaisi singlen "I Would Like".
Nuoruus
Zara Larsson kasvoi Enskedessä perheensä kanssa, johon kuuluu lähihoitaja-äiti, upseeri-isä sekä kolme vuotta Zaraa nuorempi sisko.
Larsson kävi koulua Gubbängsskolanissa ennen kuin vaihtoi kolmannella luokalla balettiopetukseen Ruotsin kuninkaalliseen balettikouluun (Kungliga Svenska Balettskolan). Hän aloitti laulamisen varhain, mutta ei halunnut mennä Adolf Fredrikin musiikkikouluun (Adolf Fredriks musikklasser), koska ei viihtynyt kuoroissa. Kun hän yhdeksännellä luokalla aloitti Kulturamassa, hän kuvaili itse uuden ympäristön tehneen hänet nopeasti tietoisemmaksi maailmasta, yhteiskuntakysymyksistä ja sukupuolimalleista, mikä tuli vaikuttamaan yhä enenevässä määrin hänen julkiseen rooliinsa.
Ruotsin Talent-kilpailun voitto
Vuonna 2007 hän osallistui alle 16-vuotiaiden lasten ja nuorten Stjärnskott-kykykilpailuun ja lisäksi esitti Marta von Trappin roolin musikaalissa Sound of Music. Kymmenvuotiaana hän voitti Ruotsin Talent-ohjelman (Talang) vuonna 2008 laulettuaan finaalissa Céline Dionin kappaleen "My Heart Will Go On". Palkinnoksi hän sai 500 000 kruunua, ja "My Heart Will Go On" julkaistiin myöhemmin Larssonin esikoissinglenä. Finaaliesitys on kerännyt jo yli 15 miljoonaa näyttökertaa Youtubessa. Ruotsin TV4:lla esitetyn Talang-ohjelman tuoman menestyksen jälkeen Larsson osallistui saman kanavan dokumenttisarjaan Jag ska bli stjärna (Minusta tulee tähti). Sarja esitettiin talvella 2009–2010, ja siinä Larsson mm. koe-esiintyi Laila Baggelle.
Millainen laulu jää
Millainen laulu jää on Jari Sillanpään vuonna 2011 julkaistu albumi. Albumi saavutti parhaimmillaan Suomen virallisen listan Kolmannentoista sijan.
Teppo (sukunimi)
Teppo on muun muassa seuraavien suomalaisten sukunimi:
Zara Larsson
Ura
Larsson osallistui vuonna 2013 televisioitavaan yhteislaulutapahtumaan Allsång på Skanseniin, jossa hän esitti kappaleet "Uncover", "Leva livet" ja "When Worlds Collide". "Uncoverin" hän lauloi jopa kruununprinsessa Victorian syntymäpäivillä Öölannissa sekä Nobelin rauhanpalkintokonsertissa. Gröna Lundin huvipuistossa 28. elokuuta 2013 järjestetyssä Rockbjörnen-musiikkigaalassa Larsson voitti kaksi palkintoa: Vuoden läpimurto ja Vuoden naispuolinen liveartisti. Näin hänestä tuli 15-vuotiaana nuorin kaksi Rockbjörnen-palkintoa voittanut artisti.